รบกวนกรุงเทพมหานครมาจัดการการเก็บค่าจอดรถริมถนนขอบทางเท้าทุกถนนรอบวัดเทพศิรินทราวาสราชวรวิหาร หน่อยครับ คือที่จอดรถในวัดจำกัด ก็ออกมาจอดด้านนอก ตามริมถนนขอบทางเท้า แต่ก็มีคนวิ่งมาแล้วรีบโบกให้จอด ทั้งที่ที่มันก็ว่าง ไม่ได้ต้องการความช่วยเหลืออะไร แถมมีมาโบกให้คันอื่นที่มาจอกหน้าคันของผม ทั้งที่ขอบทางเท้า ขาวแดง แล้วก็เดินป้วนเปี้ยน มารอให้จ่ายเงิน ใครไม่ให้ ก็เดินตามมาบอกว่า ขอค่ากาแฟหน่อย คือจ่ายปุ๊ป ก็จบเดินหายไปหารถคันอื่นที่หาที่จอดจุดอื่น ไม่ได้มาดูแลอะไร พอร่วมงานศพที่วัดเสร็จออกมาฟ้ามืด ไม่มีใครมาเดินดูแลหรือมาเฝ้าอะไร ดังนั้น ขอให้เจ้าหน้าที่จัดเวรเจ้าหน้าที่เทศกิจ หรือขอความร่วมมือตำรวจมาตรวจตรา ช่วงที่มีรถเข้ามาที่วัดมาก เช่นช่วง 17.30 - 18.30 น.ดูนะครับ


ผมจึงใคร่ขอเสนอว่า ถ้าจะเก็บเงินค่าจอดรถบนถนนสาธารณะ ผมยินดีจ่ายให้หน่วยงานรัฐ อย่าง กทม. นะ เก็บเงินมีใบเสร็จให้มันมีกิจลักษณะ ไม่ใช่ให้ใครก็ไม่รู้มาเรียกเก็บรายได้ เข้ากระเป๋าใครก็ไม่รู้